234 
D? SOÓS LAJOS 
conserválja a chromidialis-készülék alkotórészeit is. Ez nagy előnye a 
BouiN-féle folyadékkal szemben, de egyszersmind hátránya is, mert a 
sok chromidiát tartalmazó sejtek annyira sötétre festődnek utána, hogy 
a sejt egyéb szerveit nem lehet tőlük látni. Ez a baj a BouiN-féle folya¬ 
dékkal rögzített készítményeken sohasem jelentkezik, s így ez a két 
rögzítő szer kiválóan kiegészíti egymást. A sublimât és a PERÉNYi-féle 
folyadék alkalomadtán szintén jó eredményt ad, azonban egyiknek sincs 
oly előnye, mely a Helix spermiogenesisének tanulmányozására valami 
különösen alkalmassá tenné. 
A festőmódszerek közül a leggyakrabban a Heidenhain- féle vas- 
hæmatoxylinos eljárást alkalmaztam. Ezzel a módszerrel lehet a leg¬ 
világosabb képeket előállítani, s bár hátránya, hogy mindent egyformán 
feketére fest, kellő óvatossággal használva, nevezetesen ellenőrző festé¬ 
seket alkalmazva, kitűnő eredménynyel használható. Ellenőrző festő¬ 
anyagul safranin szolgált, míg előzetes festésre bordeaux R-t és 0*25% 
anilinkéket használtam. Alkalmaztam a BENDA-féle vashæmatoxylinos 
eljárást is, a mely eredményét tekintve, alig tér el a HEiDENHAiN-féle 
eljárástól. Becses eridményeket szolgáltatott a BENDA-féle kristályibolyá¬ 
val, továbbá az ugyancsak BENDÁ-tól származó sulphalizarinsavasnátrium- 
toluidinkékkel való festés is. E módszerek körülményességüknél fogva 
kissé nehézkesek ugyan s roppant óvatosságot kívánnak, azonban mind¬ 
kettő kiválóan alkalmas a centrosoma festésére, különösen az előbb 
említett. Midőn Koltzoff dolgozata (54) fölhívta figyelmemet a Biondi- 
EHRLiCH-féle triacidnak a spermatozoák tanulmányozásában való kiváló 
alkalmazhatóságára, vele is kísérletet tettem. Ezt a módszert azonban 
már csak vizsgálataim végén s csak igen kis mértékben alkalmazhattam.. 
Metszetet nem festettem vele, azonban néhány tépés-præparatumot való¬ 
ban kitünően festett meg. Ezeken az eljárásokon kívül néhány egysze¬ 
rűbb festőmódszert is alkalmaztam. így festettem timsós hæmatein- 
nel, Delafield- és BöHMER-féle hæmatoxylinnal, gentianaibolyával, stb. 
A rögzítetten kívül természetesen élő anyagot is vizsgáltam. 
A beágyazó anyag paraffin volt. A metszetek átlagos vastagsága 
4 fi, 7 /z-nál vastagabb metszeteket egyáltalán nem készítettem. 
A nomenclatura tekintetében az irodalomban leginkább használt 
la Valette St. GEORGE-féle neveket alkalmaztam. Ez a nomenclatura a 
legősibb hím csírasejteket spermát o go niáknak nevezi. Ezek a sejtek 
egyideig szaporodnak. Sejtnemzedékeik száma meg nem határozott. 
A fejlődésnek ez az első időszaka a szaporodási időszak. A szaporodás 
időszaka után a növekedés időszaka következik, a midőn az oszlások 
során igen kicsivé lett utolsó nemzedékbeli spermatogonia ismét tetemes 
nagyságúra növekedik s átalakul I-rendű spermatocytává, mely két- 
